 James, ambaye ni mwanafunzi wa darasa la saba wa shule za Filbert Bayi (FBF), alikabidhiwa zawadi na mgeni rasmi kaimu Meneja Mawasiliano kwa Umma ya Mamlaka ya Mawasiliano (TCRA), Semu Mwakanjala katika mahafali ya shule hizo.Mwanariadha huyo ndio bingwa wa taifa wa Umitashumta wa kutupa mkuki, kutupa kisahani, tufe, kuruka chini na pia ndiye mshindi wa kwanza wa mashindano ya taifa ya riadha mwaka huu katika mchezo wa kuruka chini. Pia katika mashindano hayo ya taifa yaliyofanyika mwaka huu Kibaha mkoani Pwani, James alimaliza wa tatu katika mbio za mita 200 na miruko mitatu.Kocha wake Zacharia Gwandu akizungumza na mwandishi wa habari hizi alisema kuwa ni mwanariadha huyo anamwelekeo mzuri na hakuna ubishi kuwa ataendelea kufanya vizuri katika michezo na katika masomo.Mitihani ya darasa la saba inafanyika Jumatano na Alhamisi Septemba 9 na 10 na James ni mmoja wa watakaofanya mitihani hiyo.